ai4bharat/Pralekha huggingface dataset:
وزارت خزانہ
ایل ٹی سی جاری کرنے اور اس کے فوائد کی غلط ترجمانی کرنے پروزرات خزانہ کا بیان
نئی دہلی، 14 اکتوبر 2020: اکنامک ٹائمز مارکیٹس  میں ایک رپورٹ آئی ہے ،جس سے یہ تاثر ملتا ہے کہ سرکاری ملازمین کے لئے ایل ٹی سی واؤچر اسکیم ترغیباتی نہیں ہے۔بدقسمتی سے وہ حصہ ،جس پر یہ رپورٹ انحصار کررہی ہے ، اس کو سمجھنے میں بڑی غلط فہمی ہے کہ کس طرح ،سرکار کی ایل ٹی سی کام کرتی ہے۔یہ اس بے بنیاد امکان پر مبنی ہے کہ چھٹیوں کے سفر کی رقم کو ، بنا سفر کئے ہی آمدنی ٹیکس ادا کرکےواپس حاصل کیا جاسکتا ہے۔رپورٹ میں ، جو کلیدی مفروضہ ہے وہ دعویٰ کرتا ہے کہ :
’’ وہ ایل ٹی سی کی رقم کوحاصل کرنے کے بجائے ،دراصل اس پر ،ٹیکس ادا کررہے ہوں گے۔‘‘سرکاری ایل ٹی سی ، کارپوریٹ شعبے میں ،تعطیلی سفری الاؤنس سے قطعی مختلف ہے۔ کوئی شخص جو ایل ٹی سی کے لئے دعوی ٰ کررہا ہے وہ اس وقت تک اس کے لئے اہل نہیں ہوگا جب تک کہ سفر نہ کرلے۔اگروہ سفر کرنے میں ناکام رہتا ہے تو رقم کو اس کی تنخواہ میں سے تخفیف کیا جائے گا اور اس کے خلاف تادیبی کارروائی بھی کی جاسکتی ہے۔اس کے پاس یہ اختیار نہیں کہ وہ رقم کو اپنے پاس رکھے اور آمدنی ٹیکس ادا کرے ۔سرکاری نظام کے تحت، ملازم کے لئے صرف دو انتخاب ہیں : 1)سفر کرنا اور خرچ کرنا یا 2 ) اگر تاریخ کی مدت کے اندر اندر اسے حاصل نہیں کیا گیاتو یہ منسوخ ہوجائے گا۔اب ایک تیسرا اختیار بھی دیا گیا ہے جو یہ ہے’’سفر کے علاوہ دیگر کسی دوسرے طریقے سے خرچ کرنا‘‘موجودہ کووڈ، ماحول میں ،سفر کرنے سے صحت کو سنجیدہ خدشات لاحق ہوسکتے ہیں۔
رپورٹ میں یہ مفروضہ کہ ملازمین جب اپنے پیسے سے کوئی چیز خریدتے ہیں ،تو وہ جی ایس ٹی نہیں ادا کریں گے اور یہ کہ ایسا صرف اس وجہ سے کررہے ہیں کہ یہ اسکیم تعجب خیز ہے۔ہرآدمی اپنے اصراف پر جی ایس ٹی ادا کرتا ہے ۔ ایک ہی صورت میں وہ جی ایس ٹی اد ا نہیں کرتا ،اور وہ یہ اگر وہ ،ادائیگی بلیک میں کرتا ہو۔یہ ایسا سلسلہ ہے جسے ظاہر ہے ،سرکار کی حمایت حاصل نہیں ہوگی اور امید ہے کہ اکنامک ٹائمز بھی اس طرح کے عوامل کی حوصلہ افزائی نہیں کرتا ۔اتفاق یہ ہے کہ اسکیم کے تحت اہلیت کو، پوری لاگت کے ساتھ تیار کیا گیا ہے۔ 
حیرت کی بات یہ ہے کہ اسی حصے میں یہ بھی اعتراف کیا گیا ہے کہ ’’ مرکزی سرکار کے ملازمین لاک ڈاؤن کے باعث بچت کے زمرے میں سب سے زیادہ کم متاثر ہوئے ہیں اور انہیں تنخواہوں میں بھی کوئی نقصان نہیں ہوا۔‘‘ ایسا لگتا ہے کہ یہی وجہ ہے کہ وہ اپنی پسند کی اشیا یا خدمات پر اپنے طور پر کئے جانے والے، خرچوں کو بڑھانے کی پوزیشن میں ہیں اور ایل ٹی سی کی رقم کو وہ ایک موثر اور بڑے ڈسکاؤنٹ کے طور پر استعمال کرسکتے ہیں جو کہ ان کی پسندیدہ اشیا کی خرید کی لاگت میں تخفیف کا باعث ہوگا۔سرکاری ضابطوں پر مفروضوں پر مبنی مبالغہ آمیزی کے سوالات سے کوئی بامقصدمباحثہ سامنے نہیں آتا جو کہ کارپوریٹ شعبے کی پریکٹس پر مبنی ہو۔
سائنس اور ٹیکنالوجی کی وزارت
حفظان صحت سپلائی چین کے لئے ایک ویب پر مبنی حل ’ آروگیہ پتھ‘ لانچ کیا گیا جو اصل وقت پر ضروری سپلائی دستیاب کرائے گا
سی ایس آئی آر نیشنل ہیلتھ کیئر سپلائی چین پورٹلhttps://www.aarogyapath.inکو بارہ جون 2020 کو لانچ کیا گیا ہے۔ اس کا مقصد اصل وقت پر اہم ترین حفظان صحت سپلائی کو دستیاب کرانا ہے۔ آروگیہ پتھ مینوفیکچررز، سپلائرز اور گاہکوں کی مدد کرے گا۔ کووڈ۔ انیس وبا سے پیدا شدہ موجودہ قومی صحت ایمرجنسی کے دوران سپلائی چین میں سنگین ڈسرپشن ہے۔ ایسے میں اہم ترین اشیا کی پیداوار اور تقسیم کی صلاحیت مختلف وجوہات سے بحران میں پڑ سکتی ہے۔ ان چیلنجوں سے نمٹنے کے لئے ’ کسی کو آروگیہ  کی طرف لے جانے والا راستہ دستیاب کرانے‘ کے نقطہ نظر سے آروگیہ پتھ نامی یہ انفارمیشن پلیٹ فارم تیار کیا گیا۔
یہ مربوط عوامی پلیٹ فارم جو حفظان صحت سے متعلق سامانوں کی ایک ہی جگہ دستیابی فراہم کرنے والا گاہکوں کو روز محسوس کئے جانے والے کئی معاملوں سے نمٹنے میں مددگار ثابت ہو سکتا ہے۔ ان امور میں محدود سپلائرز پر انحصار ، اچھے معیار کی مصنوعات کی نشاندہی کرنے میں لگنے والا زیادہ وقت، مطلوبہ ٹائم لائنز کے اندر مناسب قیمت پر معیاری مصنوعات کی سپلائی کرنے والے سپلائرز تک محدود پہنچ، جدید ترین مصنوعات کے بارے میں آگاہی کی کمی وغیرہ شامل ہیں۔
آروگیہ پتھ نامی یہ ویب پر مبنی انفارمیشن پلیٹ فارم مینوفیکچررز اور سپلائی کنندگان کو موثر انداز میں گاہکوں کے ایک وسیع نیٹ ورک تک پہنچنے، ان کے اور آس پاس کے پیتھالوجیکل لیباریٹریز ، طبی دکانوں، اسپتالوں وغیرہ جیسے ممکنہ مانگ مراکز کے درمیان رابطہ کی کمیوں کو دور کرنے میں مدد کرے گا۔ یہ گاہکوں کو تفصیلی جانکاری اور مصنوعات کے لئے دکھنے والی نئی ضرورتوں کی وجہ سے کاروبار کی توسیع کرنے کا موقع بھی دستیاب کرائے گا۔ وقت کے ساتھ اس پلیٹ فارم سے انالیٹیکس مینوفیکچررز کو ان کی زیادہ مصنوعات کے ساتھ ساتھ ضروری اشیا کی ہونے والی کمیوں کو لے کر بھی شروعاتی اشارے دے سکتے ہیں۔ یہ نئی ٹیکنالوجی کی مانگ کے بارے میں بیداری بھی پیدا کرے گا۔
سی ایس آئی آر کو امید ہے کہ آروگیہ پتھ آنے والے سالوں میں قومی پسند کا حفطان صحت انفارمیشن پلیٹ فارم بن جائے گا جو ہندوستان میں حفظان صحت کی اشیا کی سپلائی کی دستیابی اور انہیں کفایتی بناتے ہوئے مریضوں کے لئے آخری وقت میں ضروری اشیا کی سپلائی کی خلیج کو پاٹنے میں اہم کام پورا کرے گا۔
اس کا آغاز ڈی جی سی ایس آئی آر ، ڈاکٹر شیکھر سی منڈے کی موجودگی میں وزارت صحت اور خاندانی بہبود کے آفیسر آن اسپیشل ڈیوٹی شری راجیش بھوشن نے کیا۔ جناب سدھیر گرگ جوائنٹ سکریٹری ، وزارت ایم ایس ایم ای اور ڈاکٹر وجے چوتھیالہ فارما سیکٹر ماہر اس تقریب میں مہمان خصوصی تھے۔ ڈاکٹر شیکھر منڈے نے پورٹل کی ترقی میں شامل سی ایس آئی آر ٹیم کو مبارکباد دی جس کی سربراہی سی ایس آئی آر۔ آئی آئی پی کے ڈائریکٹر ڈاکٹر انجن رے نے کی ہے۔
وزیراعظم کا دفتر
وزیراعظم نے آئی این اے کی سرکردہ شخصیت للت رام جی کی موت پر تعزیت کی
وزیراعظم جناب نریندر مودی نے آئی این اے کی سرکردہ شخصیت جناب للت رام جی کے انتقال پر گہرے رنج وغم کا اظہار کیا ہے۔
ایک ٹوئٹ میں جناب مودی نے کہا:
‘‘آئی این اے کے سرکردہ شخصیت للت رام جی کے انتقال سے مجھے صدمہ پہنچا ہے۔ ہندوستان کی جنگ آزادی کے لئے ان کی ہمت اور جرات اور ان کی خدمات کو کبھی بھلایا نہیں جاسکے گا۔ ان کے ساتھ اپنی ملاقاتیں میرے ذہن میں تازہ ہیں۔ ان کے جیسی عظیم شخصیتوں نے ہندوستان کی تاریخ میں اپنے انمٹ نقوش چھوڑے ہیں۔’’
شہری ہوابازی کی وزارت
جناب جیوترادتیہ ایم سندھیا نے شہری ہوا بازی کی وزارت کے زیر اہتمام چنتن شیور کی صدارت کی
چنتن شیور کا انعقاد عہدیداروں کے درمیان باہمی تعاون اور ایک دوسرے سے مسلسل سیکھنے کے جذبے کو فروغ دینے کے لیے کیا گیا تھا
شہری ہوابازی کی وزارت نے آج نئی دہلی میں واقع ڈاکٹر امبیڈکر انٹرنیشنل سنٹر میں ایک چنتن شیور کا اہتمام کیا، جس کی صدارت شہری ہوابازی کے وزیر جناب جیوترادتیہ سندھیا اور وزیر مملکت برائے شہری ہوابازی ڈاکٹر  وجے کمار سنگھ  نے کی۔
چنتن شیور کا انعقاد وزارت کے اہلکاروں کے درمیان جامع نقطہ نظر، ایک دوسرے سے مسلسل سیکھنے اور باہمی تعاون کے جذبے کو فروغ دینے کے لیے کیا گیا تھا۔
اپنے خطاب میں شہری ہوابازی کے وزیر جناب جیوتیرادتیہ سندھیا نے کہا، ’’ہمیں ایسے مواقع اور پلیٹ فارموں کی ضرورت ہے جو ہمارے روزمرہ کے کام میں ’پورے حکومتی نقطہ نظر‘ کو فروغ دینے کی ترغیب دیں۔ اس طرح کی ورکشاپ سے، ہم کام کا ایک ایسا ماحول بنانے میں مدد کر سکیں گے جو ایک دوسرے سے مسلسل سیکھنے اور باہمی تعاون کے جذبے کو فروغ دیتا ہو، جو ہماری ذاتی، ادارہ جاتی اور قومی ترقی کے لیے حوصلہ فراہم کرنے کا کام کرے گا۔
شہری ہوا بازی کی وزیر مملکت، جنرل ڈاکٹر وجے کمار سنگھ  نے کہا کہ یہ ورکشاپ ہمیں ایک دوسرے کے کام کو سمجھنے میں مدد کرے گی اور ہم آہنگی اور باہمی تعاون کے لیے ایک ذریعہ کے طور پر کام کرے گی۔
پروگرام کے دوران، ڈی جی سی اے کے ڈائرکٹر جنرل، جناب ارون کمار نے ’بین الاقوامی شہری ہوا بازی کی تنظیم‘ پر ایک پریزنٹیشن دی، اس کے بعد کرم یوگی پر ایک پریزنٹیشن اور سی بی سی کے رکن جناب پروین سنگھ پرسدیشی کی طرف سے ’ٹیم بلڈنگ اور لیڈرشپ بلڈنگ‘ پر ایک انٹرایکٹو سیشن کا انعقاد کیا گیا۔ سی بی سی اور ایک آرٹ پر مبنی سیکھنے کا طریقہ کار جو ٹریننگ سائیڈ ویز کے ذریعے کیا جاتا ہے۔
اس پروگرام میں شہری ہوا بازی کی وزارت کے سکریٹری جناب راجیو بنسل ، اے ای آر اے کے چیئرمین جناب بی ایس بھولر، اے اے آئی کے چیئرمین جناب سنجیو کمار، اے آئی اے ایچ ایل کے چیئرمین اور ایم ڈی جناب وکرم دیو دت، آئی جی آر یو اے کے ڈائرکٹر جناب کرشنیندو گپتا، اور شہری ہوا بازی کی وزارت، اے اے آئی، بی سی اے ایس، ڈی جی سی اے، اور اے ای آر اے کے دیگر جوائنٹ سکریٹریز اور دیگر افسران نے بھی شرکت کی۔
وزارت ماہی پروری، مویشی پروری و ڈیری
ماہی گیروں، مویشی پروروں اور ڈیری کسانوں کو درپیش مشکلات
23 جولائی 2021 نئی دہلی: ماہی گیری، مویشی پروری اور ڈیئری کی وزارت نے ملک میں کوویڈ-19 وبائی بیماری کے باعث ماہی گیروں، مویشی پروروں اور ڈیئری کسانوں پر ہونے والے منفی اثر سے بچنے کے مقصد سے متعدد اقدامات اٹھائے ہیں، جو حسب ذیل ہیں:
- ماہی گیری، مویشی پروری اور ڈیئری کی وزارت کے شعبہ ماہی گیری نے ریاستی سرکاروں / مرکز کے زیر انتظام علاقوں کو ہدایت جاری کی تھی کہ وہ لاک ڈاؤن کے دوران مچھلی اور کیکڑے کو مستثنی اشیا کی فہرست میں شامل کریں اور مچھلی اور مچھلی کی مصنوعات، مچھلی کے بیج اور مچھلی کے فارم/ماہی گیروں کے لیے مچھلی کے کھانے، ایکوا کلچر فارم اور دیگر تجارتی اداروں جیسے ایکویریم شاپ وغیرہ کی نقل و حمل کی بھی اجازت دیں۔
- 10 اپریل 2020 کو جاری وزارت داخلہ کے رہ نما خطوط کی رو سے بھی ماہی گیری  / ایکوا کلچر کی صنعت کے چارے اور دیکھ بھال، کٹائی، پروسیسنگ، پیکیجنگ، کولڈ چین، فروخت اور مارکیٹنگ، ہیچری، فیڈ پلانٹس، تجارتی ایکوریم، مچھلی اور کیکڑے اور مچھلی کی مصنوعات، بیج اور چارے کی نقل و حمل سمیت تمام کارروائیوں کی اجازت دی تھی۔
- محکمہ ماہی گیری، وزارت ماہی گیری، مویشی پروری اور ڈیئری نے ایک اہم اسکیم شروع کی ہے جس کا نام ہے "پردھان منتری متسیہ سمپدا یوجنا  تاکہ
بھارت میں ماہی گیری کے شعبے کی پائیدار اور ذمہ دار ترقی کے ذریعے نیلا انقلاب لایا جاسکے۔ آتم نربھر بھارت پیکیج کے ایک حصے کے طور پرتمام ریاستوں / مرکز کے زیر انتظام علاقوں میں مالی سال 2020-21 سے مالی سال 2024-25 تک 5 سال کی مدت کے لیے 20،050 کروڑ کی سرمایہ کاری کا تخمینہ ہے۔
- وزارت داخلہ نے 26 مارچ 2020 کو جاری ہدایات میں یہ واضح کیا تھا کہ شق 6 کے تحت استثنا میں جانوروں کے چارے کی نقل و حمل / بین ریاستی نقل و حمل کا احاطہ کرتی ہے کیوں کہ جانوروں کا چارے کی تیاری اور نقل و مویشیوں کو کھانا کھلانے کے لیے ضروری ہیں اور ان کو ضروری اشیا کی فہرست میں شامل کیا گیا ہے۔
- تمام ریاستوں / مرکز کے زیر انتظام علاقوں کی طرف سے درخواست کی گئی ہے کہ وہ "ضروری خدمات" کی فہرست میں ویٹرنری خدمات پر غور کریں تاکہ وزارت داخلہ کے رہ نما اصولوں کے مطابق جانوروں کی دیکھ بھال اور ویٹرنری کے شعبے میں لگاتار ہنگامی خدمات کو یقینی بنایا جاسکے، خصوصی طور پر مویشیوں اور پولٹری کی بیماریوں کی نگرانی، فوری طور پر بیماری کی اطلاع وغیرہ کے تناظر مویشیوں کی صحت کی نگہ داشت، تشخیص اور علاج کو یقینی بنایا جاسکے۔
- روزمرہ کی  درپیش مشکلات جیسے پیکیجنگ میٹریل فیکٹریوں کا کھولنا، خام مال کی فراہمی، نقل و حمل کی مشکلات، پاس جاری کرنا وغیرہ وزارت داخلہ کے تعاون سے حل کیا گیا۔
- ڈیری شعبے میں کووڈ پھیلنے کے معاشی اثرات کے پیش نظر، ماہی گیری، مقیشی پروری اور ڈیئری کی وزارت نے ایک نیا جز متعارف کرایا ۔ جو ڈیری کوآپریٹوز اور کسان پروڈیوسر تنظیمیں، ڈیری سرگرمیوں  میں مصروف ہیں انھیں ورکنگ کیپیٹل پر 2 فیصد سود پر قرض کی فراہمی اور بروقت ادائیگی پر 2 فیصد اضافی رقم فراہم کی جاسکے۔
- دودھ کی پیداوار کو بڑھانے کے لیے ریاستوں اور مرکزی ریاستوں کے ذریعے کی جانے والی کوششوں کی تکملے کے لیے، سرکار دودھ کی پیداوار اور دودھ والے جانوروں کی پیدآوری کو بڑھانے کے لیے دسمبر 2014 سے راشٹریہ گوکل مشن پر عمل پیرا ہے اس طرح دودھ کی پیداوار کو مزید نفع بخش بنا رہی ہے۔
یہ معلومات ماہی گیری، مویشی پروری اور ڈیئری کی وزارت کے وزیر مملکت ڈاکٹر ایل مروگن نے آج راجیہ سبھا میں تحریری جواب میں دی۔
قبائیلی امور کی وزارت
ارجن منڈا نے ون دھن اور صنعت کاری کے فروغ سے متعلق ورکشاپ کا افتتاح کیا
نئی دلّی، 11 جنوری / قبائلی امور کے مرکزی وزیر جناب ارجن منڈا نے آج یہاں قبائلی امور کی وزارت کے تحت ٹرائیفیڈ  کے ذریعہ ون دھن اور صنعت کاری کے فروغ سے متعلق ورکشاپ کا افتتاح کیا۔ قبائلی امور کی وزیر مملکت محترمہ رینوکا سنگھ اور مختلف وزارتوں اور محکموں کے دیگر سینئر اہلکار بھی اس موقع پر موجود تھے۔ درج فہرست قبائل سے تعلق رکھنے والے ممبران پارلیمنٹ جو اس موقع پر موجود تھے، انہیں ون دھن اسکیم کے بارے میں مطلع کیا گیا تھا اور ان کے بالترتیب حلقوں میں ان اسکیموں کے عمل در آمد کے بارے میں مشورے طلب کئے گئے تھے۔
اس موقع پر اجتماع سے خطاب کرتے ہوئے جناب ارجن منڈا نے کہا کہ پردھان منتری ون دھن یوجنا  کی پہل قدمی کے ذریعہ جنگلات کی دولت کو بروئے کار لا کر قبائلی افراد کے لئے گزر بسر کے مواقع پیدا کرنے کا نشانہ رکھا گیا ہے۔ اس پروگرام کا مقصد قبائلی افراد کی ہنر مندی اور روایتی معلومات کو پھیلانا اور ون دھن کیندروں کے قیام کے ذریعہ ان کے ذریعہ تیار کردہ ساز و سامان کی برانڈنگ، پیکنگ اور مارکیٹنگ کر کے ان کی آمدنی میں اضافہ کرنا ہے۔ انہوں نے ممبران کو مطلع کیا کہ آئندہ تین برسوں کے دوران 27 ریاستوں اور 307 اضلاع کا احاطہ کرتے ہوئے ایک لاکھ ایس ایچ جی / 5000 ون دھن کیندروں کے ذریعہ تقریباً 45 لاکھ قبائلی افراد کے لئے روزگار اور صنعت کاری فروغ کے مواقع فراہم کرانے کا نشانہ رکھا گیا ہے۔
قبائلی امور کی وزارت، حکومت ہند نے ٹرائیفیڈ کے ذریعہ اگست، 2019 میں مذکورہ پہل قدمی کا آغاز کیا گیا تھا۔ ٹرائیفیڈ نے 26 ریاستوں اور مرکز کے زیر انتظام ایک علاقے میں اب تک 1101 ون دھن کیندروں کے قیام کی تجاویز کو منظوری دی گئی ہے۔ اس اسکیم پر ریاستی نوڈل محکموں اور ریاستی / ضلعی عمل در آمد ایجنسیوں کے ذریعہ عمل در آمد کیا جا رہا ہے۔
ون دھن کیندروں کے قیام نے ریاستوں میں رفتار پکڑی ہے اور منظور کئے گئے 1101 ون دھن کیندروں میں سے 406 ون دھن کیندروں کے استفادہ کنندگان قبائلی شناخت کئے گئے ہیں، 174 ایس ایچ جی / وی ڈی وی کے کو تربیت دی گئی ہے اور 41 کیندروں نے پروسیسنگ کے عمل اور اضافی اقدار کے عمل کی شروعات کی گئی ہے۔
۔۔۔۔۔۔
U. 713ٰ
م۔ ر۔ر۔ .
(Visitor Counter : 56
ریلوے کی وزارت
کووڈ۔ 19 کے خلاف انتھک لڑائی میں ریلوے نے ملک بھر میں لاک ڈاؤن کے دوران 1150 ٹن طبی سامان پہنچایا
ہندوستانی ریلوے ملک گیر لاک ڈاؤن کے دوران طبی اشیا کے بلا انقطاع نقل وحمل کو ترجیحی طور پر یقینی بنا رہی ہے
زونل ریلویز کے ذریعہ چلائی جانے والی ٹائم ٹیبلڈ پارسل ٹرینیں لاک ڈاؤن کے دوران ضروری ادویات اور دیگر طبی سازوسامان کے نقل وحمل کو فروغ دے رہی ہیں
ہندوستانی ریلوے کووڈ۔ 19 کے باعث ملک بھر میں لاک ڈاؤن کے دوران طبی اشیا کی ترجیحی طور پر بلا انقطاع نقل و حمل کو یقینی بنارہی ہے۔ ہندوستانی ریلوے ملک میں کورونا وائرس کے چیلینجز اور اس کے منفی اثرات سے نمٹنے میں حکومت کی کوششوں کو مستحکم کرنے کے لئے اپنی ٹائم ٹیبلڈ پارسل سروسز کے ذریعے ادویات ، ماسک ، اسپتال کے سامان اور دیگر طبی اشیاء کی فراہمی جاری رکھے ہوئے ہے۔
اٹھارہ اپریل دو ہزار بیس تک ہندوستانی ریلوے نے 1150 ٹن طبی سامان ملک کے مختلف حصوں میں پہنچایا ہے۔ طبی سامان پہنچانے سے متعلق زون کے اعتبار سے تفصیلات درج ذیل ہیں۔
|
|
نمبر شمار.
|
|
زون
|
|
وزن
|
|
1
|
|
جنوبی ریلوے
|
|
83.13
|
|
2
|
|
ساوتھ ایسٹ سینٹرل ریلوے
|
|
15.10
|
|
3
|
|
ایسٹ سینٹرل ریلوے
|
|
1.28
|
|
4
|
|
شمال مشرقی ریلوے
|
|
2.88
|
|
5
|
|
ایسٹ کوسٹ ریلوے
|
|
1.06
|
|
6
|
|
ساوتھ سینٹرل ریلوے
|
|
47.22
|
|
7
|
|
سینٹرل ریلوے
|
|
135.64
|
|
8
|
|
نارتھ سینٹرل ریلوے
|
|
74.32
|
|
9
|
|
ویسٹ سینٹرل ریلوے
|
|
27.17
|
|
10
|
|
ساوتھ ایسٹرن ریلوے
|
|
2.82
|
|
11
|
|
ساوتھ ویسٹرن ریلوے
|
|
12.10
|
|
12
|
|
ایسٹرن ریلوے
|
|
8.52
|
|
13
|
|
نارتھ ایسٹ فرنٹئیر ریلوے
|
|
2.16
|
|
14
|
|
نارتھ ویسٹرن ریلوے
|
|
8.22
|
|
15
|
|
ویسٹرن ریلوے
|
|
328.84
|
|
16
|
|
شمالی ریلوے
|
|
399.71
|
|
میزان
|
|
1150.17ٹی
ہندوستانی ریلوے بحران کی اس گھڑی میں انسانی زندگیوں کو چھو رہی ہے۔ حال ہی میں ایک آٹسٹک  بچے کے ماں۔ باپ نے سوشل میڈیا پلیٹ فارم پر مدد کے لئے اپیل کی تو اس بچے کے لئے اونٹنی کے ملائی سے پاک دودھ کو اجمیر سے ممبئی پارسل ٹرین کے ذریعہ پہنچایا گیا۔ اسی طرح اجمیر میں ایک اور آٹسٹک بچہ جو سنگین بیماریوں میں مبتلا تھا ، اس کے پاس دوائیوں کا ذخیرہ ختم ہوگیا تو اس کے لواحقین نے ریلوے کے عہدیداروں سے رجوع کیا اور احمد آباد سے اجمیر کے لئے پارسل ٹرین کے توسط سے دوائیاں پہنچائی گئیں۔
صحت اور خاندانی بہبود کی وزارت
کووِڈ19- مفروضات بنام حقائق
آئی سی ایم آر اور سی ڈی ایس سی او افسران کے ذریعہ ’کووِڈ 19 ٹیکوں کے متعدد سائڈ افیکٹس‘کو تسلیم کرنے کا دعویٰ کرنے والی میڈیا رپورٹیں جھوٹی اور غلط معلومات پر مبنی ہیں
آئی سی ایم آر اور سی ڈی ایس سی او نے اس سلسلے میں عالمی سطح پر دستیاب سائنٹفک شواہد فعال طور پر ساجھا کیے ہیں
حال ہی میں اکنامک ٹائمز میں شائع ایک میڈیا رپورٹ میں دعویٰ کیا گیا ہے کہ آئی سی ایم آر  اور سی ڈی ایس سی او  نے ایک آر ٹی آئی سوال کے جواب میں ’کووِڈ19 ٹیکوں کے متعدد سائڈ افیکٹس ‘ کو تسلیم کیا ہے۔ رپورٹ میں کہا گیا ہے کہ آئی سی ایم آر اور سی ڈی ایس سی او افران نے تمام تر کووِڈ ٹیکوں سے پیدا ہونے والے متعدد مضر اثرات کا حوالہ دیا ہے۔
اس بات کی وضاحت کی جاتی ہے کہ یہ خبر غلط معلومات پر مبنی ہے اور جھوٹی اطلاع فراہم کرتی ہے۔
صحت و کنبہ بہبود کی مرکزی وزارت کے عوامی ڈومین میں عالمی سائنسی ثبوت کے ساتھ منسلک فعال انکشاف کی پالیسی کے مطابق آئی سی ایم آر نے کووِڈ19 ٹیکوں کے فوائد اور نقصانات سے متعلق آر ٹی آئی نمبر آر / ایکس/22/00075 کے سوال نمبر 4 اور 5 کے جواب دیے ہیں۔ آئی سی ایم آر کے جواب کے تحت عالمی صحتی تنظیم ، سینٹر فار ڈسیز کنٹرول  اور صحت و کنبہ بہبود کی وزارت، حکومت ہند کی مشہور ویب سائٹوں کے لنک فراہم کیے گئے جہاں مختلف کووِڈ19 ٹیکوں کے مرتب شدہ عالمی شواہد دستیاب ہیں۔
دیگر تمام بیماریوں کے ٹیکوں کی طرح ، جنہیں مختلف کووِڈ19 ٹیکے لگے ہیں، انہیں انجکشن لگنے کی جگہ پر سوجن،درد، سردرد، تھکان، پٹھوں میں درد، بے چینی، بخار، سردی لگنا، جوڑوں میں درد، وغیرہ جیسی علامات کی شکایت ہو سکتی ہے۔ بہت ہی کم معاملات میں، کچھ لوگ – جنہیں پہلے ہی کوئی سنگین مرض لاحق ہے- شدید برعکس حالات کا سامنا کر سکتے ہیں۔
عالمی تحقیقی مطالعات سے پتہ چلتا ہے کہ کووِڈ19 ٹیکہ کاری نے کووِڈ19 کی وجہ سے ہسپتالوں میں بھرتی ہونے اور موت سے بچاکر بیماری کو کم کرنے میں مدد فراہم کی ہے اور ٹیکوں کے فوائد کسی بھی برعکس صورتحال سے زائد ہیں۔بھارت میں این ٹی اے جی آئی  نے وقتاً فوقتاً کووِڈ19 ٹیکوں کے فوائد اور مضر اثرات کا جائزہ لیا ہے اور مذکورہ بالا نتائج کی توثیق کی ہے۔
اس کے علاوہ، سی ڈی ایس سی او نے آر ٹی آئی کے جوا ب کے حصہ کے طور پر کہا کہ نیشنل ڈرگس کنٹرولر جنرل کے ذریعہ منظور شدہ کووِڈ ٹیکوں کی فہرست ویب سائٹ  پر دستیاب ہے۔ سی ڈی ایس سی او نے یہ بھی بتایا کہ ان کے پاس اس موضوع پر کوئی دیگر معلومات نہیں ہے۔
یہ بات قابل توجہ ہے کہ آئی سی ایم آر نے کسی بھی دستاویز پر تبصرہ نہیں کیا ہے، جس کے لنک آر ٹی آئی جواب کے حصہ کے طور پر ساجھا کیے گئے ہیں۔
وزیراعظم کا دفتر
مالی سال 23-2022کی مجموعی گھریلوپیداوار  کی نموکے اعدادوشمار سے ، عالمی چنتوتیوں کے دوران ،بھارتی معیشت کی لچک کااظہارہوتاہے
وزیراعظم جناب نریندرمودی نے مالی سال 23-2022کی مجموعی گھریلوپیداوار کی نموکے اعدادوشمار کے بارے میں اپنے اطمینان کا اظہار کیاہے ، جو ملک کی معیشت کے معاملے میں ایک روشن اور متعین کردہ راستے کا پتہ دے رہی ہے ۔
وزیراعظم نے ٹوئیٹ کیا:
‘‘مالی سال 23-2022کی مجموعی گھریلوپیداوار  کی نمو کے اعدادوشمار ، عالمی چنوتیوں کے درمیان ،بھارتی معیشت میں کارفرما لچک کا اظہارکرتے ہیں ۔ مجموعی طورپر امید افزاصورت حال اور پریشان کن مجموعی –اقتصادی اشاریوں کے ساتھ مضبوط کارکردگی ، ہماری معیشت کے روشن راستے اور عوام الناس کی دروں قوت کے مظہرہیں ۔
وزیراعظم کا دفتر
وزیراعظم نے ڈی ڈی نیوز کی ‘ہفتہ واری سنسکرت میگزین‘وارتاولی کو مبارکباد دی
نئی دہلی:04 جولائی، 2020: وزیراعظم جناب نریندر مودی نے ڈی ڈی نیوز پر اپنے پانچ سال کے مسلسل نشریے کو پورا کرنے پر سنسکرت خبروں کی میگزین ‘وارتاولی’ کو مبارکباد دی ہے۔
ایک ٹویٹ میں وزیراعظم نے کہا:
“देववाणीं संस्कृतभाषां वैश्विके पटले प्रचारप्रसारशिखरासनम् आसादयितुं कृतयत्नस्य डी.डी.न्यूज़-वाहिन्यां प्रसार्यमाणस्य 'वार्तावली'-कार्यक्रमस्य अतुल्यमस्ति योगदानम्। वार्तावल्याः पञ्चवर्षपूर्त्यवसरे संस्कृतकार्यक्रमसम्बद्धान् समस्तान् सदस्यान् दर्शकाँश्च अहं हृदयेन अभिनन्दामि”।
خواتین اور بچوں کی ترقیات کی وزارت
خواتین واطفال ترقیات کی وزارت کے چھٹویں بھارتیہ خواتین کے نامیاتی فیسٹول کا اختتام
بھارتی خواتین کے نامیاتی فیسٹول کا اہتمام حکومت کی جانب سے خواتین کاشتکاروں اور صنعت کاروں کو بااختیار بنانے کی غرض سے کیا جارہاہے: مینکا سنجے گاندھی
نئی دہلی، 14 جنوری، خواتین اور اطفال ترقیات کی وزارت کا مقصد یہ ہے کہ وہ ایسی بھارتی خواتین صنعت کاروں اور کاشتکاروں کی حوصلہ افزائی کرے، جو ملک بھر میں ‘بھارت کی خواتین کے نامیاتی فیسٹول’ کے اہتمام کے ذریعے زیادہ تعداد میں خریداروں کو راغب کریں۔ اس امر کا اظہار خواتین و اطفال ترقیات کی وزیر محترمہ مینکا سنجے گاندھی نے چھٹویں وومین آف انڈیا آرگینک فیسٹول کے اختتامی دن مختلف اسٹالوں اور فوڈ کورٹ کا جائزہ لینے کے بعد کیا ہے، جس کا اہتمام لیزر ویلی ، سیکٹر 10 چنڈی گڑھ میں کیا گیا تھا۔
وزیر موصوفہ نے مزید کہا کہ اس میلے کے توسط سے وزارت کا مقصد یہ بھی ہے کہ عوام کو خواتین اور بچوں کی ترقیات سے متعلق مختلف النوع پہل قدمیوں سے روشناس کرایا جاسکے۔ وومین آف آرگینک فیسٹول کا اہتمام نئی دہلی میں 2015 سے کیا جارہا ہے۔ اور اس سال پہلی مرتبہ یہ اہتمام چنڈی گڑھ میں کیا گیا تاکہ خواتین کاشتکاروں اور صنعت کاروں کی مختلف النوع مصنوعات کی جھلک پیش کی جاسکے۔
انھوں نے کہا کہ اس سے مالی شمولیت کے توسط سے خواتین کی اختیار کاری کو فروغ حاصل ہوگا اور بھارت میں نامیاتی کاشتکاری کو بھی فروغ حاصل ہوگا۔
مرکزی وزیر محترمہ مینکا سنجے گاندھی اور چنڈی گڑھ سے رکن پارلیمنٹ محترمہ کرن کھیر نے مندوب خواتین کاشتکاروں اور صنعت کاروں سے دوبدو گفت و شنید کی اور ان کی مصنوعات وغیرہ کا جائزہ لیا۔ ملک بھر سے آئی ہوئی 200 سے زائد خواتین کاشتکاروں اور صنعتکاروں نے یہاں 72 اسٹال لگائے تھے اور اس تین روزہ میلے میں مختلف النوع کاشتکاری اور نامیاتی مصنوعات کو نمائش کے لئے رکھا تھا۔ 15 فوڈ اسٹال بھی فوڈ کورٹ میں لگائے گئے تھے۔ اس میلے میں ایک ہزار سے زائد مختلف النوع نامیاتی مصنوعات کی نمائش کی گئی ، جن میں ملبوسات، اناج، بیج، زیورات، بیکری میں تیار ہونے والی چیزیں اور دیگر اشیا ء شامل تھیں۔
میڈیا سے خطاب کرتے ہوئے خواتین و اطفال ترقیات کی وزیر نے پورے ملک میں بہتر اور صحت مند نیز ماحولیات دوست انداز حیات کے لیے نامیاتی کاشتکاری کو فروغ دینے خصوصاً خواتین کاشتکاروں اور صنعتکاروں کی حوصلہ افزائی پر زور دیا اور کہا کہ نامیاتی کاشت کی مصنوعات اور اشیا ءکے لیے ایک باقاعدہ اور منظم مارکیٹ بنیادی ڈھانچہ فراہم کرایا جانا چاہئے۔ انھوں نے اطلاع فراہم کی کہ خواتین صنعت کاروں کو اس میلے کے دوران عوام کی جانب سے بہت اچھا تاثر اور ردعمل حاصل ہوا ہے۔ یہاں آنے والے وزیٹرس نے میلے میں رکھی گئی مختلف اشیاء اور مصنوعات کی خریداری کے تئیں اپنی گہری دلچسپی دکھائی ہے۔
بجلی کی وزارت
ایس جے وی این لمیٹیڈ نے ہماچل پردیش میں چار آکسیجن پلانٹس قائم کیے گئے
نئی دہلی:26مئی،2021۔بجلی کی وزارت اور ہماچل پردیش سرکار کی ایک مشترکہ کمپنی ایس جے وی این لمیٹیڈ نے ہماچل پردیش کے شملہ  کنّور، لاہول اسپتی اور ہمیر پور ضلع میں لگ بھگ 4.5 کروڑ روپئے کی لاگت سے 4 آکسیجن پلانٹ قائم کررہی ہے۔ اس کے علاوہ ایس جے وی این نے ریاست کی پوری آبادی کو ٹیکہ لگانے کی اپنی کوششوں کیلئے مدد کے طور پر ریاستی سرکار کو لگ بھگ ایک کروڑ روپئے کی لاگت والے کولڈ چین آلات فراہم کیے ہیں۔
حال ہی میں ایس جے وی این نے آئی جی ایم سی کو 50 سیمی فاؤلر بیڈ دستیاب کرائے ہیں۔ اس کے علاوہ ہماچل پردیش سرکار کے مختلف اسپتالوں میں وینٹی لیٹر، آکسیمیٹر ، دیگر طبی آلات ، پی پی ای ماسک سینیٹائزر اور دستانے خریدنے کیلئے دو کروڑ روپئے سے زیادہ کی مالی مدد فراہم کی ہے۔
ہماچل پردیش میں صحت خدمات کے بنیادی ڈھانچے کو بڑھاوا دینے کیلئے ایس جے وی این ، کووڈ 19 کے خلاف لڑائی میں کام کررہی غیرسرکاری تنظیموں این جی او کو بھی ایک کروڑ روپئے دیکر مدد کررہی ہے۔ پچھلے چار مہینوں کے دوران وبا سے نمٹنے کیلئے ان سبھی سرگرمیوں میں لگ بھگ 7.5 کروڑ روپئے کا مالی تعاون دیا گیا ہے۔
ا س کے علاوہ ایس جے وی این نے بہار ، اتراکھنڈ اور دیگر ریاستوں ، جہاں یہ موجود ہے، کے اسپتالوں کو وینٹی لیٹر، آکسیجن کنسنٹریٹر ، آکسیمیٹر اور دیگر طبی آلات بھی فراہم کیے ہیں۔
ایس جے وی این کے ملازمین نے کورونا سے نمٹنے کیلئے وزیراعلیٰ راحت فنڈ / ہماچل پردیش کووڈ -19 سالیڈیریٹی ریسپانس فنڈ میں ایک دن کی تنخواہ کے طور پر 45 لاکھ روپئے کا تعاون دیا ہے۔
کووڈ-19 کے خلاف ٹیکہ کاری کے عمل میں تیزی لانے کیلئے ایس جے وی این نے اپنے ملازمین ، ٹھیکیداروں کے ذریعے کام کرنے والے افراد اور پروجیکٹ / دفاتر کے آس پاس رہنے والے مقامی لوگوں کی ٹیکہ کاری کیلئے فورٹس اسپتال کے ساتھ معاہدہ کیا ہے۔
ایس جے وی این ملک اور عوام کو متاثر کرنے والے مختلف معاملات سے نمٹنے کیلئے معاشرے اور حکومت کی حمایت کرنے میں ہمیشہ سب سے آگے رہا ہے۔ اس کے علاوہ ایس جے وی این ضرورتمندوں کو غذا اور دیگر ضروری اشیاء کی تقسیم کے لئے بھی مدد فراہم کررہا ہے۔ ساتھ ہی پی ایم کیئرس فنڈ میں بھی 25 کروڑ روپئے کا تعاون دیا ہے۔
(Visitor Counter : 164
وزارت دفاع
بھارتی فضائیہ کے جانبازوں نے لداخ کے منجمد دریا زنسکار سے 107 افراد کی جان بچائی
نئی دلّی، 16 جنوری / مرکز کے زیر انتظامیہ علاقہ لداخ کے منجمد دریا زنسکار میں 50 ٹریکنگ کرنے والوں اور 9 غیر ملکیوں اور تقریباً اتنی ہی تعداد میں مقامی گائیڈ اور قلی جو کہ ”چادر ٹریک“ کے لئے جا رہی ٹیم کا حصہ تھے، اس وقت پھنس گئے جبکہ منجمد دریا زنسکار کا کچھ حصہ پگھل گیا۔ پانی کے تیز بہاؤ کی وجہ سے برف پگھل گئی اور ٹریکنگ کرنے والوں کو ٹریکنگ جاری رکھنا مشکل ہول گیا۔ کسی طرح ٹریکر دریا کے اوپری حصے میں بنے ہوئے ایک چھوٹے سے کیمپ نراق پہنچے اور بچاؤ کے لئے انتظار کرنے لگے۔ انہیں ہیلی کاپٹروں کے ذریعہ نکالنے کے لئے دریا کے کنارے پر ایک عارضی ہیلی پیڈ تیار کیا گیا۔ ایئر فورس اسٹیشن لیہہ سے اے ایل ایچ ہیلی کاپٹروں کو فوراً حرکت میں آنے کے لئے کہا گیا۔
بھارتی فضائیہ کے ہیلی کاپٹروں نے گزشتہ دو روز کے دوران 107 افراد کو بچا کر نکالا ہے۔ بچائے گئے ٹریکروں میں سے ایک مرد اور ایک خاتون کا تعلق فرانس سے ہے جب کہ چار مرد اور تین خواتین عوامی جمہوریہ چین کے ہیں، جنہیں اطلاعات کے مطابق پادوم سے بچایا گیا ہے۔بھارتی فضائیہ اپنا بچاؤ آپریشن اس وقت تک جاری رکھے گا، جب تک کہ پھنسے ہوئے تمام ٹریکر، گائیڈ اور قلی نکال نہیں لئے جاتے اور حفاظت کے ساتھ لائے نہیں جاتے۔ علاوہ ازیں، ان پھنسے ہوئے ٹریکروں کو طبی سہولیات کی فراہمی کے لئے ایک میڈیکل افسر اور ایک میڈیکل اسسٹنٹ بھی ایئر فورس اسٹیشن لیہہ سے نراق پہنچائے گئے ہیں۔ اس ٹیم نے نراق میں ایک طبی امدادی کیمپ قائم کیا ہے اور پھنسے ہوئے ٹریکروں کو بنیادی طبی سہولیات پہنچا رہے ہیں۔
بھارتی فضائیہ کے ذریعہ یہ بچاؤ آپریشن نو قائم شدہ سول انتظامیہ، قریبی بھارتی بری فوج کی یونٹوں اور مقامی قدرتی آفات سے متعلق امدادی ٹیموں کے تعاون سے چلایا گیا ہے۔
۔۔۔۔۔۔
U. 231
(Visitor Counter : 62